פטר אבן

פטר אֶבֶּן (בצ'כית: Petr Eben; ‏22 בינואר 1929 – 24 באוקטובר 2007) היה מלחין יהודי-צ'כי, מן הבולטים בארצו. אבן נולד בז'אמברק שבצפון-מזרח בוהמיה וחי בנעוריו בצ'סקי קרומלוב שבדרומה. שם למד פסנתר ובהמשך צ'לו ועוגב. שנות הכיבוש הגרמני ומלחמת העולם השנייה היו קשות לו במיוחד. אף כי גדל כקתולי, אביו היה יהודי וב-1943 גורש אבן מבית הספר ונשלח בצו הנאצים למחנה הריכוז בוכנוואלד עד סוף המלחמה. אחרי המלחמה התקבל לאקדמיה למוזיקה של פראג, שם למד פסנתר אצל פרנטישק ראוך והלחנה אצל פבל בוז'קובץ. בשנת 1955 התמנה לסגל המחלקה לתולדות המוזיקה של אוניברסיטת קארל בפראג. בשנים 79–1978 כיהן כפרופסור להלחנה בקולג' המלכותי הצפוני למוזיקה במנצ'סטר, אנגליה. בשנת 1990 היה לפרופסור להלחנה באקדמיה לאמנויות הבימה בפראג ולנשיא פסטיבל האביב של פראג. הוא עשה לו שם באלתוריו על הפסנתר והעוגב, אבל הלחנה נשארה תחום העניין העיקרי שלו. אבן היה מלחין פורה, שחיבר מוזיקה בסוגות שונות. בין ההזמנות החשובות ביותר שקיבל היו האורטוריה "אפולוגיה סוקרטוס", הבלט "קללה וברכה" (Kletby a dobroreceni), שנכתבה בשביל פסטיבל הולנד 1983, היצירות התזמורתיות "שעות הלילה" (Noční hodiny), ו"הנוקטורן של פראג" (Pražské nokturno), בשביל הפילהרמונית של וינה, הקונצ'רטו מס' 2 לעוגב לחנוכת העוגב החדש של רדיו וינה, המיסה "מיסה קום פופולו" לפסטיבל אביניון, האורטוריה "סמל קדוש" (Posvátná znamení) בשביל הקתדרלה של זלצבורג והאופרה הכנסייתית "ירמיהו". עוד כתב מוזיקה לעוגב וכמה שירי ילדים. Missa adventus et quadragesimae, 1952 קונצ'רטו לעוגב מס' 1, 1954 מוזיקה ליום ראשון, עוגב, 1957-59 Hořká hlína ("אדמה מרה"), קנטטה, 1959-60 קונצ'רטו לפסנתר, 1960-61 Laudes, ("שבח והודיה") עוגב, 1964 מיסה רגילה ("אורדינריום"), 1966 "אפולוגיה סוקראטוס", אורטוריה, 1967 Truvérská mše ("מיסה לזמרים נודדים") 1968-69 Vox clamantis, 1969 "עשרה פרלודים על כוראלים של האחים הבוהמיאנים", עוגב, 1971-73 "פראגנזיה", קנטטה, 1972 Noční hodiny ("שעות הלילה"), סינפוניה "פאוסט", מוזיקה למחזה, 1976-77 "המלט", מוזיקה למחזה, 1976-77 Pocta Karlu IV., קנטטה, 1978 "מוטציות", עוגב, 1980 Rorate coeli, פנטזיה לויולה ועוגב, 1982 מיסה קום פופולו, 1982 Kletby a dobrořečení ("קללות וברכות"), בלט, 1983 "מנחה לדיטריך בוקסטהודה", עוגב, 1987 "איוב", עוגב, 1987 קטע סולו חגיגי: "וריאציות על המלך הטוב ונצ'סלאס", עוגב, 1987 קונצ'רטו לעוגב מס' 2, 1988 "טה דאום פראג", 1989 (למקהלה מעורבת, 4 כלי נשיפה ממתכת, טימפני וכלי הקשה או עוגב) "מחולות תנ"כיים", עוגב, 1990-91 Posvátná znamení ("סמלים מקודשים"), אורטוריה, 1992-93 Proprium festivum monasteriense, מזמור תפילה, 1993 "Amen — es werde wahr: : פנטזיה כוראלית לעוגב", 1994 Momenti d'organo, עוגב, 1994 "מנחה להנרי פרסל", עוגב, 1994-95 "ירמיהו", אופרה, 1996-97 Campanae gloriosae, עוגב, 1999 K. Vondrovicova, Petr Eben, Prague 1993 ק. וונרוביקובה, "פטר אבן", פראג 1993 מדיה וקבצים בנושא פטר אבן בוויקישיתוף פטר אבן, במסד הנתונים הקולנועיים IMDb (באנגלית) פטר אבן, באתר ספוטיפיי פטר אבן, באתר קומפוניסטן דר גגנווארט פטר אבן, באתר AllMusic (באנגלית) פטר אבן, באתר MusicBrainz (באנגלית) פטר אבן, באתר Discogs (באנגלית) פטר אבן, באתר "Find a Grave" (באנגלית) Obituary in The Times, 7 December 2007 Czech Composer Petr Eben Dies at 78(הקישור אינו פעיל), Associated Press, Oct 25, 2007 Petr Eben, notice of his death from the Czech music information centre Czech composer Petr Eben has died, news story in Gramophone (magazine). International Festival of Advent and Christmas Music with Petr Eben's Prize